Øivind Aschjem

Øivind Aschjem (født 1949) er en norsk psykiatrisk sykepleier og familieterapeut som arbeider som familierådgiver i Langesund i Bamble kommune i Telemark. Han har siden 1984 arbeidet med bekjempelse av familievold og hjulpet familier og barn som utsettes for vold, overgrep og omsorgssvikt hjemme. 

I tillegg til å drive samtaleterapi, har Aschjem blant annet vært leder i Alternativ til Vold i Telemark, en organisasjon som driver forebyggende arbeid mot familievold og gir hjelp og behandling til voldsutøveren og familien.Telemarkavisa 2003: Minister skamroser arbeidet mot vold i Telemark Han har også vært initiativtaker til barneboka og teaterforestillingene Sinna Mann, som også har blitt filmatisert, og til kampanjen og nettstedet reddesmaa.no. Han er dessuten medarbeider i det nasjonale prosjektet Barn som lever med vold i familien. I 2001 utgav han intervjuboka Nei, nei gutt! sammen med journalist Morten Lie Hagen.Om boka Nei, nei gutt! 2001

Høsten 2013 ble Øivind Aschjem tildelt Kongens fortjenstmedalje for sitt mer enn 30 år gamle arbeid mot familievold.Porsgrunn Dagblad 21.10.2013:  Øivind Aschjem ble hedretBamble kommune: Øivind Aschjem tildelt Kongens fortjenestemedalje Varden.no 31.10.2013 

 Referanser 

 Eksterne lenker 
 Presentasjon under RTSV Sør

Kategori:Norske sykepleiere
Kategori:Kongens fortjenstmedalje i gull
Kategori:Fødsler i 1949